pythainlp/thai-wiki-dataset-v4 huggingface dataset:
เพชรภูมิ อาภรณ์รัตน์

เพชรภูมิ อาภรณ์รัตน์ (เกิด 1 ตุลาคม พ.ศ. 2535) เป็นนักการเมืองชาวไทย ปัจจุบันดำรงตำแหน่งเป็นกรรมการบริหารพรรคกล้าธรรม และสมาชิกสภาผู้แทนราษฎรจังหวัดกำแพงเพชร เขต 2
ประวัติ.
เพชรภูมิเกิดเมื่อวันที่ 1 ตุลาคม พ.ศ. 2535 เป็นบุตรคนที่ 2 ในบรรดาพี่น้องทั้งหมด 3 คนและเป็นบุตรชายเพียงคนเดียวของ พันตำรวจโท ไวพจน์ อาภรณ์รัตน์ อดีต สมาชิกสภาผู้แทนราษฎรจังหวัดกำแพงเพชร และ อุดมรัตน์ อาภรณ์รัตน์ อดีต ส.ส. บัญชีรายชื่อ พรรคเพื่อไทย โดยมีพี่สาว 1 คนและน้องสาว 1 คน
เพชรภูมิ จบการศึกษา ระดับปริญญาตรี นิติศาสตร์บัณฑิต จาก คณะสังคมศาสตร์ มหาวิทยาลัยเกษตรศาสตร์ ปัจจุบันประกอบธุรกิจส่วนตัว และยังดำรงตำแหน่ง ที่ปรึกษากฎหมาย ที่ปรึกษาประจำคณะกรรมาธิการศึกษาจัดทำและติดตามการบริหารงบประมาณ สภาผู้แทนราษฎร 
งานการเมือง.
หลังจากบิดาต้องโทษจำคุก 4 ปีจากคดีปิดล้อมและบุกเข้าสถานที่ประชุมผู้นำอาเซียนโดยกลุ่ม นปช. เมื่อเดือนเมษายน พ.ศ. 2552 และต้องพ้นสภาพการเป็นสมาชิกสภาผู้แทนราษฎร เพชรภูมิจึงตัดสินใจลงสมัครรับเลือกตั้งเป็นครั้งแรกเมื่อวันอาทิตย์ที่ 23 กุมภาพันธ์ พ.ศ. 2563 สังกัดพรรคพลังประชารัฐ และได้รับเลือกตั้งโดยสามารถเอาชนะกัมพล ปัญกุล จากพรรคเพื่อไทย ไปได้
สมาชิกสภาผู้แทนราษฎร.
เพชรภูมิ อาภรณ์รัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย
ธนันต์ธรญ์ นีระสิงห์

ธนันต์ธรญ์ นีระสิงห์ (เกิด 12 กันยายน พ.ศ. 2534) ชื่อเล่น ฟาง เป็นนักร้อง นักแสดง พิธีกรไทย เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส ปัจจุบันเป็นศิลปินในสังกัด "สไปร์ซซี่ ดิสก์" ในนาม FANG ในปี พ.ศ. 2564 เปิดตัวซิงเกิลแรก เพลง "Honey Honey" และมีผลงานเพลงในฐานะศิลปินเดี่ยวอย่างต่อเนื่อง
ประวัติ.
ธนันต์ธรญ์เกิดเมื่อวันที่ 12 กันยายน พ.ศ. 2534 เป็นบุตรสาวคนโตในบรรดาบุตรสาว 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีน้องสาว 2 คนคือ เฟย์ พรปวีณ์ นีระสิงห์ ซึ่งเป็นสมาชิกวง เฟย์ ฟาง แก้ว เช่นเดียวกัน และ ฟิน พีร์พิชชา นีระสิงห์ และ เป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์
ฟางเป็นศิลปินกลุ่มในนาม "เฟย์ ฟาง แก้ว" ร่วมกับ เฟย์ พรปวีณ์ นีระสิงห์ (น้องสาว) และ แก้ว จริญญา ศิริมงคลสกุล (เพื่อนร่วมวง) ภายใต้สังกัดกามิกาเซ่ ในเครืออาร์เอส และเป็นศิลปินกลุ่มแรกของค่าย เปิดตัวพร้อมกับค่ายเพลง "KAMIKAZE" เมื่อวันที่ 29 มีนาคม 2550 มีผลงานสตูดิโออัลบั้ม จำนวน 4 ชุด และผลงานร่วมกับศิลปินในค่ายอีกคับคั่ง 
ในปีพ.ศ. 2558 เฟย์ ฟาง แก้ว ได้ย้ายสังกัดมาอยู่ Yes! Music ซึ่งอยู่ในเครืออาร์เอส เช่นเคย ต่อมาในช่วงปลายปี 2559 ประกาศแยกวง เนื่องจากหมดสัญญา 
หลังจากนั้น ฟาง ธนันต์ธรญ์ ได้เดินทางไปศึกษาต่อในระดับปริญญาโท ที่ประเทศอังกฤษ เป็นเวลา 2 ปี 
ปัจจุบัน ฟาง ธนันต์ธรญ์ เป็นศิลปินเดี่ยวในสังกัดสไปร์ซซี่ ดิสก์ ในนาม FANG (ฟาง) โดยมีผลงานเพลงอย่างต่อเนื่อง นอกจากนี้ยังเป็นยูทูบเบอร์ ช่อง "Sister System" ร่วมกับ เฟย์ และ ฟิน (น้องสาวของฟาง) และยังคงมีผลงานทั้งงานการแสดง และนักร้องในนาม "เฟย์ ฟาง แก้ว" ตามโอกาสที่เหมาะสม ควบคู่กับการเป็นศิลปินเดี่ยว
ชีวิตส่วนตัว.
ด้านชีวิตส่วนตัว เคยคบหาดูใจกับ ว่าน ธนกฤต พานิชวิทย์ นักร้อง นักแสดง นักแต่งเพลงรุ่นพี่ ปัจจุบันฟางออกมายอมรับว่าได้เลิกรากันแล้ว หลังคบหาดูใจกันมา 8 ปี
ขณะที่กำลังศึกษาในระดับปริญญาตรี ฟาง ธนันต์ธรญ์ ได้เป็นผู้อัญเชิญพระเกี้ยวของจุฬาลงกรณ์มหาวิทยาลัยในงานฟุตบอลประเพณีจุฬาฯ-ธรรมศาสตร์ ครั้งที่ 68
ผลงานการแสดง.
ละครโทรทัศน์.
ซีรีส์/ละคร
หมาล่า

หมาล่า  เป็นรสชาติยอดนิยมอย่างหนึ่งในอาหารจีน เครื่องปรุงที่ให้รสชาตินี้ประกอบด้วยพริกไทยเสฉวน (ได้จากพืชบางชนิดในสกุลมะแข่น) พริก และเครื่องเทศอื่น ๆ เคี่ยวในน้ำมัน คำว่า "หมาล่า" มาจากการประสมกันของอักษรจีนสองตัว ได้แก่ "หมา"  แปลว่า "ชา" กับ "ล่า"  แปลว่า "เผ็ด" ซึ่งสื่อถึงความรู้สึกในปากหลังจากรับประทานเครื่องปรุงดังกล่าวเข้าไป ซึ่งเรียกว่าอาการ "เด้าลิ้น"
หมาล่าถือเป็นรสชาติของอาหารประจำภูมิภาคสำหรับฉงชิ่งและเสฉวน และในปัจจุบันได้กลายเป็นเครื่องปรุงยอดนิยมชนิดหนึ่งในอาหารจีน มีการนำหมาล่าไปใช้ในอาหารหลายประเภท ตั้งแต่อาหารผัด อาหารตุ๋น ซุป ไปจนถึงหม้อไฟหรือหม้อจุ่ม ในมณฑลเสฉวนและมณฑลยูนนานมีการใช้หมาล่าชนิดผงเพื่อปรุงรสอาหารเรียกน้ำย่อยและอาหารริมทาง เช่น เต้าหู้เหม็น เฟรนช์ฟรายส์ เนื้อสัตว์และผักเสียบไม้ย่าง
ซัดซีจี

ซัดซีจี , จาจึค  หรือ ตาราตอร์  คือเครื่องจิ้ม ซุป หรือซอสที่พบในอาหารยุโรปตะวันออกเฉียงใต้และเอเชียตะวันตกเฉียงใต้ ทำจากโยเกิร์ตกรองหรือโยเกิร์ตเจือจาง ผสมแตงกวา กระเทียม เกลือ น้ำมันมะกอก บางครั้งผสมน้ำส้มสายชูหรือน้ำเลมอนและสมุนไพร เช่น ผักชีลาว มินต์ พาร์สลีย์ ไทม์ โดยทั่วไปจะเสิร์ฟเป็นอาหารเรียกน้ำย่อย (เมเซ) หรือเครื่องเคียง
รายชื่อโรงเรียนในจังหวัดขอนแก่นแบ่งตามอำเภอ

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามอำเภอที่ตั้ง
ตำบลในเมือง หมู่บ้านจอมพล.
ในส่วนนี้จะจำแนกโรงเรียนในตามอำเภอที่ตั้งของโรงเรียน โดยสีพื้นหลังของแต่ละแถวแสดงสังกัดของโรงเรียน
อำเภอชุมแพ.
} || สช.
อำเภอบ้านไผ่.
} || สช.
อำเภอบ้านฝาง.
} || สช.
อำเภอพระยืน.
} || สช.
อำเภอภูผาม่าน.
} || สช.
อำเภอภูเวียง.
} || สช.
อำเภอแวงน้อย.
} || สช.
อำเภอแวงใหญ่.
} || สช.
อำเภอสีชมพู.
} || สช.
อำเภอหนองนาคำ.
} || สช.
อำเภอหนองเรือ.
} || สช.
อำเภออุบลรัตน์.
} || สช.
เอ็ดการ์ ไรต์

เอ็ดการ์ ฮาวเวิร์ด ไรต์  เกิดวันที่ 18 เมษายน ค.ศ. 1974 เป็นผู้กำกับภาพยนตร์ นักเขียนบทและผู้อำนวยการสร้างชาวอังกฤษ เขาเริ่มสร้างภาพยนตร์สั้นอิสระก่อนที่จะสร้างภาพยนตร์ยาวเรื่องแรกของเขาคือเรื่อง "อะ ฟิสต์ฟูล ออฟ ฟิ้งเกอร์ส" (1995) ไรต์ได้สร้างและกำกับซีรี่ส์ตลกเรื่อง "อไซลัม" ในปี ค.ศ. 1996 เขียนบทร่วมกับ เดวิด วอลเลี่ยมส์ หลังจากกำกับรายการโทรทัศน์อื่นๆ อีกหลายรายการไรต์ได้กำกับซิทคอมเรื่อง "สเปเซด" (1999–2001) ซึ่งออกอากาศสำหรับสองซีรีส์และนักแสดงที่ทำงานร่วมกันบ่อยๆอย่าง ไซมอน เพกก์ และ นิค ฟรอสต์
ในปี ค.ศ. 2004 กำกับภาพยนตร์ตลกซอมบีเรื่อง "รุ่งอรุณแห่งความวาย(ป่วง)" นำแสดงโดย เพกก์และฟรอสต์ ภาพยนตร์เรื่องแรกของไรต์ใน ไตรภาค ทรี เฟลเวอร์ส คอร์นเนตโต ภาพยนตร์เรื่องนี้เขียนบทร่วมกับเพกก์ ซึ่งเป็นสองตอนต่อไปในไตรภาคภาพยนตร์คู่หูตำรวจพิทักษ์เมืองเรื่อง "ฮอทฟัซ: โปลิศ โคตรแมน" (2007) และภาพยนตร์ตลกนิยายวิทยาศาสตร์เรื่อง "" (2013) ในปี ค.ศ. 2010 ไรต์ร่วมเขียนบทและกำกับภาพยนตร์แอ็คชั่นตลกเรื่อง "สก็อตต์ พิลกริม ปะทะ เดอะ เวิลด์" การปรับตัวของซีรี่ส์นวนิยายกราฟฟิค ร่วมกับ โจ คอร์นิช และ สตีเวน มอฟแฟต เขาดัดแปลง "การผจญภัยของตินติน" (2011) ให้กับ สตีเวน สปีลเบิร์ก ไรต์และคอร์นิชร่วมเขียนบทให้กับจักรวาลภาพยนตร์มาร์เวลภาพยนตร์เรื่อง "มนุษย์มดมหากาฬ" ในปี ค.ศ. 2015 ซึ่งไรต์ตั้งใจจะกำกับ แต่ถูกถอดออกโดยให้เหตุผลว่า ความคิดสร้างสรรค์ไม่ตรงกัน ภาพยนตร์เรื่องล่าสุดของเขาคือภาพยนตร์แอคชั่นเรื่อง "เบบี้ ไดร์เวอร์: จี้ เบบี้ ปล้น" ฉายในปี ค.ศ. 2017 ภาพยนตร์เรื่องต่อไปของเขาคือภาพยนตร์จิตวิทยาระทึกขวัญเรื่อง "ลาสต์ ไนท์ อิน โซโห" (2020)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ เอ็ดการ์ ไรต์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
$ ดอลลาร์สหรัฐ
พิพิธภัณฑ์บ้านจิรายุ-พูนทรัพย์

พิพิธภัณฑ์บ้านจิรายุ-พูนทรัพย์  เป็นเรือนพำนักของศาสตราจารย์หม่อมหลวงจิรายุ นพวงศ์ องคมนตรี และศาสตราจารย์ท่านผู้หญิงพูนทรัพย์ นพวงศ์ ณ อยุธยา ผู้ก่อตั้งคณะครุศาสตร์ จุฬาลงกรณ์มหาวิทยาลัย เพื่อประโยชน์แห่งการศึกษา และความสำนึกในพระมหากรุณาธิคุณต่อสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ศาสตราจารย์หม่อมหลวงจิรายุ นพวงศ์ และท่านผู้หญิงพูนทรัพย์ นพวงศ์ ณ อยุธยา จึงน้อมเกล้าฯ ถวายบ้านและที่ดินบริเวณที่พักอาศัย ในซอยสุขุมวิท 101/1 เนื้อที่ 1 ไร่ 2 งาน 22.2 ตารางวา แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ เพื่อจัดสร้างเป็นพิพิธภัณฑ์และห้องสมุด "บ้านจิรายุ-พูนทรัพย์" ขึ้นเพื่อเป็นแหล่งเรียนรู้ ประโยชน์แก่ส่วนรวมในการศึกษาชีวิตแนวคิด ขุมความรู้และวัตรปฏิบัติของศาสตราจารย์ทั้งสอง ตลอดจนเป็นแหล่งเรียนรู้ด้านวิชาการต่าง ๆ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินไปทรงเปิดอาคารพิพิธภัณฑ์ "บ้านจิรายุ-พูนทรัพย์" เมื่อวันที่ 2 พฤศจิกายน พ.ศ. 2552
พิพิธภัณฑ์.
พิพิธภัณฑ์แห่งนี้เป็นสถานที่เชื่อมโยงโลกอดีต โลกปัจจุบัน และคนรุ่นใหม่ การเรียนรู้ที่สะท้อนแนวคิด ชีวิตการทำงานของศาสตราจาย์หม่อมหลวงจิรายุฯ ในฐานะนักวิชาการด้านภาษาศาสตร์ ภาษาไทย ภาษาสันสกฤต และภาษาบาลี งานในฐานะองคมนตรี ที่ปรึกษาสมาคมต่าง ๆ และท่านผู้หญิงพูนทรัพย์ในด้านครุศาสตร์ เป็นเอกสารต้นฉบับ เอกสารลายมือของศาสตราจารย์ทั้งสอง สำหรับเยาวชน นักศึกษา ประชาชนผู้สนใจได้ศึกษารวมทั้งนักวิชาการและคณาจารย์ได้ค้นคว้าในเชิงลึก
พิพิธภัณฑ์เป็นเรือนพัก 2 ชั้น มีอาณาเขตกว้างขวาง บริเวณชั้นล่างนำเสนอความเป็นมา และแนวคิดเกี่ยวกับพิพิธภัณฑ์ด้วยเทคโนโลยีสมัยใหม่ (E-museum) ประกอบด้วยแนวคิดสะท้อนถึงจิตวิญญาณความเป็นครู วิสัยทัศน์ และการทำงานเพื่อสังคมของท่านทั้งสอง โดยเสนอในรูปแบบมัลติมีเดีย ซึ่งถ่ายทอดโดยท่านผู้หญิงพูนทรัพย์
ห้องนอนศาสตราจารย์ จัดแสดงห้องนอนของทั้งสองท่านตามสภาพจริง ซึ่งประกอบด้วยโต๊ะ ตู้ เตียง และสมุดบันทึกประจำวัน ที่สะท้อนชีวิตความเป็นอยู่และการทำงานของท่านทั้งสอง 
ห้องหนังสือนุสรณ์ ประกอบด้วยหนังสืออนุสรณืที่ระลึกในงานต่าง ๆ เช่น อนุสรณ์ครบรอบคณะครุศาสตร์ คณะอักษาศาสตร์ ครบรอบการสถาปนาจุฬาลงกรณ์มหาวิทยาลัย โรงเรียนราชินี ฯลฯ รวมทั้งหนังสือพระราชทานเพลิงศพ และงานศพที่มีคุณค่าและหายาก
ห้องพระ สถานที่เคารพบูชาของศาสตราจารย์ทั้งสอง ซึ่งท่านตระหนักและให้ความสำคัญในเรื่องพระพุทธศาสนาเป็นอย่างยิ่ง
ห้องสมุด.
ห้องสมุดเป็นการจัดแสดง ประกอบด้วยหนังสือ พจนานุกรม หนังสือเกี่ยวกับศาสนา ที่ระลึก พระราชวงศ์ ต้นฉบับลายมือ สมุดเตรียมถวายงานสอน และปทานุกรม ที่ได้รับพระราชทานจากรัชกาลที่ 9 และห้องพระที่แสดงให้เห็นถึงความสำคัญของพระพุทธศาสนา
แหล่งอ้างอิง.
<templatestyles src="Reflist/styles.css" />
เกลียดนักมาเป็นที่รักกันซะดี ๆ

เกลียดนักมาเป็นที่รักกันซะดี ๆ  เป็นซีรีส์ที่สร้างจากนิยายชื่อเดียวกันของ MAME (นามปากกาของ อรวรรณ วิชญวรรณกุล) เป็นภาคต่อของ "บังเอิญรัก" ออกอากาศครั้งแรกวันที่ 7 ตุลาคม 2562 ทางช่องวัน 31 ย้อนหลังทางไลน์ทีวี มีจำนวน 12 ตอน และ 1 ตอนพิเศษ ชื่อ "รักสุดท้ายของเรา"  ฉายในโรงภาพยนตร์สยามภาวลัย แกรนด์ เธียร์เตอร์ สยามพารากอน วันที่ 19 มกราคม 2563
การตอบรับ.
นอกจากจะได้รับการตอบรับที่ดีในด้านการถ่ายทอดเรื่องราวที่มีความใกล้เคียงกับนิยายและด้านการเสนอมุมมองความรักที่ไม่จำกัดเพศ อันเป็นการดำเนินเรื่องผ่านตัวละครให้ผู้ชมได้คิดภาพตามในแต่ละฉาก TharnType The Series ยังได้รับกระแสตอบรับที่ดีในเรื่องของเทคนิคการถ่ายทำและกระบวนการทำงานของทีมผู้อำนวยการสร้างอีกด้วย โดยกระแสตอบรับต่างๆ เป็นที่กล่าวถึงบนโซเชียลมีเดียอย่างทวิตเตอร์ทุกครั้งที่ออกอากาศ ติดเทรนด์ทวิตเตอร์ทั้งในประเทศไทยและในต่างประเทศ เช่น ฟิลิปปินส์ อินโดนีเซีย มาเลเซีย ฯลฯ นอกจากนี้ TharnType The Series ตอนที่ 11 ซึ่งใช้แฮชแท็ก #TharnTypeEP11 มีกระแสตอบรับที่ดีจนกระทั่งติดเทรนด์บนทวิตเตอร์อันดับที่ 1 ของประเทศไทย และเทรนด์อันดับที่ 1 ของโลก ณ ช่วงเวลาที่ออกอากาศ<br>
แม้จะเป็นซีรีส์น้องใหม่ที่ออกอากาศในเดือนตุลาคม แต่กระแสซีรีส์และความนิยม ทำให้ TharnType The Series ขึ้น Top 5 มาแรง ใหม่ เป็นอันดับ 1 ประจำสัปดาห์ 7–13 ตุลาคม 2562 และขึ้น Top 5 ละคร ซีรีส์ ที่มีคนกดถูกใจสูงสุด ประจำสัปดาห์ 4–10 พฤศจิกายน 2562 นอกจากนี้ยังมียอดการรับชมบน LINE TV สูงสุด ติด Top 5 ละคร-ซีรีส์ฮิต ตลอดระยะเวลาที่ออกอากาศในเดือนตุลาคม เรตติ้ง 0.2117 พฤศจิกายน เรตติ้ง 0.1838 และธันวาคม เรตติ้ง 0.1229<br>
เมื่อวันที่ 1 พฤศจิกายน 2562 TharnType The Series มีผู้รับชมบน LINE TV ถึง 10 ล้านวิว ปัจจุบันแม้ซีรีส์จะลาจอไปแล้ว ยังมียอดผู้ชมทาง LINE TV เพิ่มขึ้นเรื่อยๆ ถึง 76,032,560 วิว (สถิติ ณ วันที่ 6 พฤษภาคม 2563)<br>
จากกระแสตอบรับใน Season1 และการเรียกร้องของแฟนๆ ทั่วโลก ทำให้เกิด TharnType The Series Season2 ภาครักอาถรรพ์ 7 ปี เป็นตอนพิเศษที่อยู่ในนิยาย มีการนำมารื้อเขียนบทใหม่ และเปิดแคสติ้งนักแสดงเพิ่มเพื่อเข้ามาเป็นส่วนหนึ่งของ TharnType The Series Season2
ประเทศคาซัคสถานในโอลิมปิกฤดูร้อน 2020

ประเทศคาซัคสถาน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 7 ติดต่อกันของประเทศในยุคหลังสหภาพโซเวียต
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ประเทศเคนยาในโอลิมปิกฤดูร้อน 2020

ประเทศเคนยา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศเป็นครั้งที่ 15 นับตั้งแต่เปิดตัวครั้งแรกในปี 1956 หลังจากที่คว่ำบาตรการแข่งขันที่มอนทรีออลในปี 1976 และที่มอสโกในปี 1980
จำนวนเหรียญรางวัลของเคนยาลดลงเล็กน้อยจากเหรียญทอง 6 เหรียญและเหรียญรางวัลทั้งหมด 13 เหรียญในปี 2016 แต่ยังคงได้รับเหรียญรางวัลมากกว่าประเทศอื่นๆ ในแอฟริกา
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ประเทศสิงคโปร์ในโอลิมปิกฤดูร้อน 2020

ประเทศสิงคโปร์เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันโอลิมปิกฤดูร้อนครั้งที่ 17 ของประเทศนับตั้งแต่เปิดตัวครั้งแรกในปี 1948 นอกจากนี้ สิงคโปร์ยังเป็นส่วนหนึ่งของทีมมาเลเซียในโอลิมปิกฤดูร้อน 1964 ที่โตเกียว แต่ไม่ได้เข้าร่วมการแข่งขันกีฬาโอลิมปิกฤดูร้อน 1980 ที่มอสโก เนื่องจากสนับสนุนการคว่ำบาตรของสหรัฐอเมริกา ผู้เชิญธงพิธีเปิดการแข่งขันของสิงคโปร์คือ นักเทเบิลเทนนิส Yu Mengyu และนักลูกขนไก่ Loh Kean Yew นักกระโดดน้ำ Jonathan Chan เป็นผู้เชิญธงในพิธีปิดการแข่งขัน
สิงคโปร์ไม่สามารถคว้าเหรียญรางวัลโอลิมปิกได้เลยเป็นครั้งแรกนับตั้งแต่การแข่งขันกีฬาโอลิมปิกฤดูร้อน 2008 โดยครั้งสุดท้ายคือการแข่งขันในปี 2004
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ประเทศสโลวาเกียในโอลิมปิกฤดูร้อน 2020

ประเทศสโลวาเกีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 7 ติดต่อกันของประเทศหลังจากได้รับเอกราชจากประเทศเชโกสโลวาเกียในอดีต
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ประเทศสโลวีเนียในโอลิมปิกฤดูร้อน 2020

ประเทศสโลวีเนีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่แปดติดต่อกันที่ประเทศสโลวีเนียเข้าร่วมการแข่งขันกีฬาโอลิมปิกฤดูร้อนในฐานะประเทศเอกราช นักกีฬาชาวสโลวีเนียได้รับเหรียญรางวัลห้าเหรียญ รวมทั้งเหรียญทองสามเหรียญ ซึ่งได้รับโดยนักพายเรือแคนู Benjamin Savšek นักปั่นจักรยานถนน Primož Roglič และนักปีนผา Janja Garnbret เหรียญทองสามเหรียญถือเป็นสถิติตลอดกาลของสโลวีเนียในการแข่งขันกีฬาโอลิมปิกฤดูร้อน โดยก่อนหน้านี้เคยได้รับเหรียญทองสองเหรียญใน2000 โอลิมปิกเป็นการเปิดตัวของทีมบาสเกตบอลชาย ซึ่งจบการแข่งขันในอันดับที่สี่
สาระสำคัญ.
ในเดือนมิถุนายน 2021 คณะกรรมการโอลิมปิกสโลวีเนียได้ยืนยันอย่างเป็นทางการถึงผู้เข้าแข่งขัน 41 คนที่จะเป็นตัวแทนประเทศในการแข่งขันโอลิมปิกฤดูร้อนที่โตเกียว เมื่อวันที่ 4 กรกฎาคม 2021 ทีมบาสเกตบอลชายคว้าแชมป์การแข่งขันบาสเกตบอลชายรอบคัดเลือกโอลิมปิก ที่เกานัส และผ่านเข้ารอบการแข่งขันโอลิมปิก และส่งผลให้มีนักกีฬาเข้าร่วมแข่งขันทั้งหมด 53 คน Eva Terčelj นักพายเรือแคนู และ Bojan Tokić นักเทเบิลเทนนิส ได้รับเลือกให้เป็นผู้เชิญธงในพิธีเปิดโอลิมปิกฤดูร้อน 2020 นับเป็นครั้งแรกในประวัติศาสตร์โอลิมปิกที่มีผู้เชิญธงถึง 2 คน ทั้งชายและหญิง สโลวีเนียส่งนักกีฬาเข้าแข่งขัน 14 ชนิดกีฬา นอกจากทีมบาสเกตบอลชายแล้ว กีฬาที่มีนักกีฬาเข้าแข่งขัน 5 คนขึ้นไป ได้แก่ กรีฑา จักรยาน พายเรือแคนู และยูโด Miroslav Cerar นักยิมนาสติกที่คว้าเหรียญทองในโอลิมปิกฤดูร้อนปี 1964 ที่โตเกียว ได้รับเลือกให้เป็นหัวหน้าทีมโอลิมปิกของสโลวีเนีย 
ในโอลิมปิกฤดูร้อน 2016 นักกีฬาชาวสโลวีเนียได้รับสี่เหรียญ รวมทั้งหนึ่งเหรียญทองด้วย Vasilij Žbogar นักแล่นเรือใบได้ถอนตัวออกจากการแข่งขันแล้ว นักยูโด Tina Trstenjak และ Anamari Velenšek กลับมาสู่การแข่งขันโอลิมปิกอีกครั้ง เช่นเดียวกับนักพายเรือแคนู Peter Kauzer ผู้สมัครที่มีศักยภาพอื่นๆ ได้แก่ นักปั่นจักรยาน Tadej Pogačar ผู้ชนะจากตูร์เดอฟร็องส์ และ Primož Roglič แชมป์กีฬาปีนหน้าผา Janja Garnbret นักพายเรือแคนู Terčelj และ Benjamin Savšek และผู้ขว้างจักร Kristjan Šeh ทีมบาสเก็ตบอล แชมป์ยุโรปสมัยปัจจุบัน นำโดย ลูก้า ดอนซิช ดาวเด่นแห่ง NBA ถือเป็นทีมที่สามารถทำได้สูง
การแข่งขันชิงเหรียญรางวัลครั้งแรกของสโลวีเนียจัดขึ้นเมื่อวันที่ 24 กรกฎาคม ซึ่งก็คือการแข่งขันจักรยานทางไกล บุคคลชาย หลังจากแยกตัวออกไปตั้งแต่เนิ่นๆ Jan Tratnik ก็เป็นผู้นำในการไล่ตามเป็นเวลานาน ในกิโลเมตรสุดท้าย Richard Carapaz และ Brandon McNulty ก็แยกตัวออกจากกลุ่มนักปั่นที่บางกลุ่มลงแล้ว Carapaz คว้าชัยชนะในการแข่งขันครั้งนี้ ในขณะที่กลุ่มนักปั่นที่ไล่ตามก็เตรียมตัวสำหรับการวิ่งระยะสั้นเพื่อคว้าเหรียญเงินและเหรียญทองแดง ส่งผลให้การแข่งขันต้องแบ่งกัน 8 ฝ่ายเพื่อเข้าเส้นชัยในช่วงเมตรสุดท้ายของการแข่งขัน Pogačar ได้เหรียญทองแดง โดยตามหลัง Wout van Aert เล็กน้อย Roglič จบการแข่งขันในอันดับที่ 28 โดยตามหลังกว่า 6 นาที โดยยังไม่ฟื้นตัวจากการล้มในการแข่งขันตูร์เดอฟรองซ์ได้อย่างสมบูรณ์
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ไฟรทาค (บริษัท)

ไฟรทาค  เป็นบริษัทผู้กระเป๋าและเครื่องประดับจากประเทศสวิตเซอร์แลนด์ สินค้าของไฟรทาคทำขึ้นมาจากวัสดุใช้งานแล้วเช่นเข็มขัดนิรภัยรถยนต์ ผ้าใบรถบรรทุก เป็นต้น ไฟรทาคมีโรงงานและสำนักงานใหญ่อยู่ในนครซือริช ประเทศสวิตเซอร์แลนด์
ไฟรทาคก่อตั้งใน ค.ศ. 1993 โดยสองพี่น้อง ดานีเอล ไฟรทาค และมาร์คุส ไฟรทาค ชาวเมืองดาโวสซึ่งกำลังศึกษาการออกแบบกราฟิกอยู่ในนครซือริช พวกเขาต้องการกระเป๋าเก็บชิ้นงานที่ทนทาน จึงสร้างกระเป๋าขึ้นมาจากผ้าใบเก่ารถยนต์ ยางในรถจักรยาน และเข็มขัดนิรภัย กระเป๋าของพวกเขาเป็นที่ถูกใจของเพื่อนอย่างมาก พวกเขาจึงเริ่มทำเป็นธุรกิจและตั้งชื่อตามนามสกุลของตน
เปสโต

เปสโต  หรือชื่อที่ใช้กล่าวถึงอาหารดั้งเดิมว่า เปสโตอัลลาเจโนเวเซ  เป็นซอสที่มีต้นกำเนิดในเจนัว เมืองหลักของแคว้นลีกูเรีย ประเทศอิตาลี ตามธรรมเนียมประกอบด้วยกระเทียมตำ เมล็ดสนยุโรป เกลือหยาบ ใบโหระพาฝรั่ง และเนยแข็งประเภทแข็ง เช่น ปาร์มีจาโนเรจจาโน (หรือที่เรียกว่าเนยแข็งพาร์เมซาน) หรือเปโกรีโนซาร์โด (เนยแข็งที่ทำจากนมแกะ) ทั้งหมดปั่นผสมกับน้ำมันมะกอก
หุบเขากลัง

หุบเขากลัง  เป็นบริเวณทางภูมิศาสตร์ที่อยู่ในรัฐเซอลาโงร์ ซึ่งทางทิศเหนือและตะวันออกติดกับทิวเขาตีตีวังซา ส่วนทางทิศตะวันตกติดกับช่องแคบมะละกา บางครั้งได้รวมไปถึงเมืองในบริเวณรอบ ๆ เช่น ราวัง, เซอเมอญิฮ์, กลัง
ณ ปี พ.ศ. 2555 มีประชากรอยู่ในบริเวณนี้ประมาณ 7.9 ล้านคน
ประเทศฟินแลนด์ในโอลิมปิกฤดูร้อน 1964

ประเทศฟินแลนด์ เข้าร่วมแข่งขันกีฬาโอลิมปิกฤดูร้อนครั้งที่ 18 ค.ศ. 1964 (พ.ศ. 2507) ณ กรุงโตเกียว ประเทศญี่ปุ่น ระหว่างวันที่ 10 ตุลาคม – 24 ตุลาคม พ.ศ. 2507 มีนักกีฬาเข้าร่วมแข่งขัน 89 คน มีชาย 84 คน หญิง 5 คน จาก 13 ชนิดกีฬา ได้รับเหรียญรางวัลจากการแข่งขันทั้งหมด 5 เหรียญ
พระอัฏฐารสศรีสุคตทศพลญาณบพิตร

พระอัฏฐารสศรีสุคตทศพลญาณบพิตร พระพุทธรูปปางห้ามญาติศิลปะสุโขทัยตอนต้น หล่อด้วยทองสัมฤทธิ์ทั้งองค์โดยไม่มีการเชื่อมต่อ เดิมประดิษฐานอยู่ที่พระวิหาร วัดวิหารทอง จังหวัดพิษณุโลก ต่อมาพระวิหารทรุดโทรมลงขาดการปฏิสังขรณ์ พระบาทสมเด็จพระนั่งเกล้าเจ้าอยู่หัว จึงโปรดเกล้าฯ ให้อัญเชิญพระอัฏฐารสจากพระวิหารวัดวิหารทองมาประดิษฐานที่พระวิหารภายใน วัดสระเกศราชวรมหาวิหาร ภายหลังจากเกิดเหตุการณ์ อหิวาตกโรค ระบาดภายในพระนครจนมีผู้คนล้มตายนับหมื่นคน
โดยตำนานการเดินทางของพระอัฏฐารสศรีสุคตทศพลญาณบพิตรกล่าวว่า พระอัฏฐารสได้วางลงบนเรือแล้วล่อง แม่น้ำเจ้าพระยา ลงมาจนเหยียบเรือที่ประดิษฐานจมลงไปทำให้ผู้คนมองเห็นเป็นอัศจรรย์ว่าเป็นพระพุทธรูปลอยน้ำมีผู้คนมามุงดูเป็นจำนวนมากเมื่อพระอัฏฐารสมาถึงท่าน้ำเพื่อนำขึ้นฝั่งมีผู้คนมามุงดูจำนวนมหาศาลประมาณ 300,000 คน ทำให้ท่าน้ำแห่งนี้มีชื่อว่า "ท่าน้ำสามแสน" ซึ่งต่อมาได้เรียกเพี้ยนเป็น "สามเสน" จนถึงทุกวันนี้
อาสนวิหารมิลาน

อาสนวิหารมิลาน  หรือชื่อเต็มคือ อาสนมหาวิหารมหานครแม่พระบังเกิด  เป็นโบสถ์โรมันคาทอลิกระดับอาสนวิหารและมหาวิหารรองในนครมิลาน ประเทศอิตาลี สร้างอุทิศแก่การบังเกิดของพระนางมารีย์ และเป็นวิหารประจำตำแหน่งอัครมุขนายกแห่งมิลาน
อาสนวิหารสร้างขึ้นตามบัญชาของอัครมุขนายกอันโตนีโอ ดา ซาลุซโซ สร้างระหว่างค.ศ. 1386 ถึง 1577 วิหารมีความกว้าง 92 เมตร ลึก 158.6 เมตร สูง 108 เมตร สามารถจุคนได้ 40,000 คน ถือเป็นโบสถ์ที่ใหญ่ที่สุดในอิตาลี ใหญ่เป็นอันดับสามของทวีปยุโรป และอันดับห้าของโลก
อาสนวิหารมิลานถือเป็นแบบอย่างสถาปัตยกรรมกอทิกที่สำคัญที่สุดในอิตาลี มีการเชิญรูปหล่อทองแดงปิดทองของพระนางมารีย์พรหมจารีไว้ที่ยอดของวิหารในปีค.ศ. 1774 และกลายเป็นหนึ่งในสัญลักษณ์ของมิลาน ส่วนหลังคาของวิหารเปิดให้นักท่องเที่ยวได้ขึ้นไปเยี่ยมชม
ตลาดหลักทรัพย์เชินเจิ้น

ตลาดหลักทรัพย์เชินเจิ้น  ตลาดหลักทรัพย์ที่ตั้งอยู่ใน เชินเจิ้น สาธารณรัฐประชาชนจีน เป็น 1 ใน 2 ตลาดหลักทรัพย์ที่เปิดทำการเป็นอิสระใน จีนแผ่นดินใหญ่ อีกแห่งหนึ่งคือ ตลาดหลักทรัพย์เซี่ยงไฮ้ ตั้งอยู่ใน เขตฝูเถียน ของเชินเจิ้นกับ มูลค่าตามราคาตลาด ของบริษัทที่จดทะเบียนประมาณ 2.285 ล้านล้านดอลลาร์สหรัฐ ใน พ.ศ. 2558 เป็น ตลาดหลักทรัพย์ที่ใหญ่ที่สุดเป็นอันดับ 8 ในโลก และใหญ่ที่สุดเป็นอันดับ 4 ใน เอเชียตะวันออก และ เอเชีย
กีฬาเยาวชนแห่งชาติ ครั้งที่ 36

กีฬาเยาวชนแห่งชาติ ครั้งที่ 36  หรือเป็นที่รู้จักในนาม ช้างขาวเกมส์ เป็นมหกรรมกีฬาระดับชาติสำหรับเยาวชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดตราด เดิมจะจัดขึ้นระหว่างวันที่ 19 - 29 มีนาคม พ.ศ. 2563 แต่เนื่องจากการระบาดของโคโรนาไวรัส พ.ศ. 2562–2563 จึงมีมติโดยได้ข้อสรุปว่า ยกเลิกการแข่งขัน 
ในครั้งนี้มีนักกีฬาเข้าร่วมแข่งขันรวมทั้งสิ้น 13,841 คน จาก 76 จังหวัด รวมกรุงเทพมหานคร มีกีฬาที่แข่งขันทั้งหมด 47 กีฬา ประกอบไปด้วยกีฬาบังคับ 2 กีฬา, กีฬาสากล 42 กีฬา และกีฬาอนุรักษ์ 1 กีฬา ทั้งนี้ มีการแข่งขันกีฬาสาธิต 2 กีฬา ได้แก่ หมากรุกไทย และอีสปอร์ต ซึ่งครั้งนี้ได้จัดการแข่งขันภายในสนามจังหวัดตราดทั้งหมด 47 สนาม และ 3 สนาม ในจังหวัดระยอง, สมุทรปราการ และจังหวัดสุพรรณบุรี
จังหวัดตราดได้เป็นเจ้าภาพกีฬาเยาวชนแห่งชาติ ครั้งที่ 36 ในปี พ.ศ. 2563 เมื่อวันที่ 14 มิถุนายน พ.ศ. 2561 ในการประชุมคณะกรรมการการกีฬาแห่งประเทศไทย ครั้งที่ 5/2561 ซึ่งนับเป็นครั้งแรกของจังหวัดตราดที่ได้เป็นเจ้าภาพกีฬาเยาวชนแห่งชาติ
การคัดเลือกเจ้าภาพ.
ในการประชุมคณะกรรมการการกีฬาแห่งประเทศไทย ครั้งที่ 5/2561 เมื่อวันที่ 14 มิถุนายน พ.ศ. 2561 การกีฬาแห่งประเทศไทย ได้มีมติให้จังหวัดตราด เป็นเจ้าภาพกีฬาเยาวชนแห่งชาติ ครั้งที่ 36 นอกจากนี้ยังมีมติให้ จังหวัดกาญจนบุรี เป็นเจ้าภาพกีฬาแห่งชาติ ครั้งที่ 48 และจังหวัดพัทลุง เป็นเจ้าภาพกีฬาเยาวชนแห่งชาติ ครั้งที่ 37
การแข่งขัน.
ชนิดกีฬา.
<templatestyles src="Col-begin/styles.css"/>
แชน แรฟเฟิล

Shan Raffel เป็นนักดับเพลิงชาวออสเตรเลียที่ทำหน้าที่เป็นเจ้าหน้าที่สถานีปฏิบัติการในบริสเบน หลังจากการเสียชีวิตของเพื่อนร่วมงานสองคนในปี 1994 และได้รับบาดเจ็บสาหัสจากอีกสองคนในปี 1996 เขายื่นข้อเสนอสำหรับการศึกษาระหว่างประเทศอย่างเข้มข้นเกี่ยวกับการฝึกอบรมพฤติกรรมการดับเพลิง (CFBT) Raffel เยี่ยมชมสหราชอาณาจักรและสวีเดนเป็นเวลา 6 สัปดาห์เพื่อศึกษากลยุทธ์การสอนที่ทันสมัยที่สุดและอุปกรณ์การฝึกอบรม เมื่อกลับมาเขาได้จัดทำโครงการฝึกอบรมที่ได้รับการยอมรับในระดับประเทศเป็นครั้งแรกในประเทศออสเตรเลียและได้ช่วยงานบริการดับเพลิงจำนวนมากในออสเตรเลียและต่างประเทศด้วยการพัฒนาสิ่งอำนวยความสะดวกในการฝึกอบรมและอุปกรณ์การสอน
ในปี 2009 Raffel ได้รับรางวัล "Churchill Fellowship" เพื่อทำการวิจัย "การเตรียมการวางแผนและตอบสนองต่อเหตุฉุกเฉินในอุโมงค์" เขามุ่งเน้นไปที่การค้นหาวิธีการปรับปรุงประสิทธิภาพและความปลอดภัยในการดับเพลิง ตลอดระยะเวลา 30 ปีในอาชีพดับเพลิงเขาได้ทำการศึกษาดูงานต่างประเทศรวมถึง Churchill Fellowship เป็นเวลา 10 สัปดาห์ในการวางแผนการวิจัยการเตรียมและการตอบสนองต่อเหตุฉุกเฉินในอุโมงค์ในสหรัฐอเมริกา (FDNY) แคนาดาเยอรมนีออสเตรียออสเตรียสแกนดิเนเวีย และสวิตเซอร์แลนด์
เขากำลังสอนความรู้และประสบการณ์ของเขาในฐานะผู้สอน CFBT และ Fire Behavior ในประเทศต่าง ๆ รวมถึงเกาหลีใต้ Croattia, ไทย, Begium
เชิงอรรถ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กีฬาแห่งชาติ ครั้งที่ 47

กีฬาแห่งชาติ ครั้งที่ 47  หรือเป็นที่รู้จักในนาม ศรีสะเกษเกมส์ เป็นมหกรรมกีฬาระดับชาติสำหรับประชาชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดศรีสะเกษ จัดขึ้นระหว่างวันที่ 5 - 25 มีนาคม พ.ศ. 2565
จังหวัดศรีสะเกษได้เป็นเจ้าภาพกีฬาแห่งชาติ ครั้งที่ 47 ในปี พ.ศ. 2563 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งที่สองที่จังหวัดศรีสะเกษได้เป็นเจ้าภาพกีฬาแห่งชาติ หลังจากที่เคยเป็นเจ้าภาพในกีฬาแห่งชาติ ครั้งที่ 30 เมื่อปี พ.ศ. 2540
กำหนดการเดิมการแข่งขันจะจัดขึ้นระหว่างวันที่ 5 ธันวาคม ถึง 15 ธันวาคม พ.ศ. 2563 เนื่องจากการระบาดทั่วของโควิด-19 ในประเทศไทย ทางจังหวัดศรีสะเกษและสมาคมกีฬาแห่งจังหวัดศรีสะเกษจึงได้มีมติขอเลื่อนจัดกีฬาแห่งชาติ ครั้งที่ 47 ออกไปแข่งขันปีหน้าในช่วงวันที่ 5-15 มิถุนายน พ.ศ. 2564 ต่อมาเมื่อวันที่ 12 มีนาคม พ.ศ. 2564 จังหวัดศรีสะเกษ และคณะกรรมการจัดการแข่งขันฝ่ายต่างๆ ได้เลื่อนจัดการแข่งขันกีฬาแห่งชาติ ครั้งที่ 47 ไปเป็นระหว่างวันที่ 15 สิงหาคม ถึง 5 กันยายน พ.ศ. 2564 และได้มีการพิจารณารูปแบบการจัดแข่งขันเพื่อลดความเสี่ยงและความแออัดของนักกีฬาและเจ้าหน้าที่ โดยได้ข้อสรุปให้แบ่งกลุ่มชนิดกีฬาเป็น 3 กลุ่ม กลุ่มละไม่เกิน 3,000 คน ทำให้ต้องขยายระยะเวลาการแข่งขันออกไปเป็น 21 วันแต่ไม่เกิน 25 วัน และเมื่อวันที่ 8 กรกฎาคม พ.ศ. 2564 ได้มีประกาศเลื่อนการแข่งขันออกไปอย่างไม่มีกำหนด จนกว่าสถานการณ์การระบาดทั่วของโควิด-19 ในประเทศไทยจะคลี่คลายและเข้าสู่ภาวะปกติ
เมื่อวันที่ 7 ตุลาคม พ.ศ. 2564 ในการประชุมคณะกรรมการกีฬาจังหวัดศรีสะเกษ โดยการประชุมในครั้งนี้ ได้มีกำหนดวันจัดการแข่งขันกีฬาแห่งชาติ ครั้งที่ 47 เป็นช่วงระหว่างวันที่ 5 มีนาคม ถึง 25 มีนาคม พ.ศ. 2565
การคัดเลือกเจ้าภาพ.
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34 
การแข่งขัน.
ชนิดกีฬาที่แข่งขัน.
ในครั้งนี้กีฬาที่แข่งขันทั้งหมด 56 ชนิดกีฬา ประกอบไปด้วย กีฬาสากล จำนวน 51 กีฬา และกีฬาสาธิต จำนวน 5 ชนิดกีฬา
กีฬาสาธิต
ประเทศเนเธอร์แลนด์ในโอลิมปิกฤดูร้อน 2020

ประเทศเนเธอร์แลนด์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นักกีฬาชาวดัตช์ได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์ซึ่งมีผู้เข้าชมไม่มากนัก และ โอลิมปิกฤดูร้อน 1956 ที่เมลเบิร์น (ยกเว้นการแข่งขันขี่ม้าที่สต็อกโฮล์ม) ซึ่งเนเธอร์แลนด์ได้คว่ำบาตรเนื่องจากการรุกรานฮังการีโดยสหภาพโซเวียต
ผู้ที่ได้รับเหรียญรางวัล.
เมื่อวันที่ 28 กรกฎาคม ประเทศเนเธอร์แลนด์ได้รับเหรียญรางวัลถึง 8 เหรียญในวันเดียว ซึ่งทำลายสถิติเดิมของประเทศที่ทำได้ 7 เหรียญในวันที่ 11 สิงหาคม 1928 ในโอลิมปิกฤดูร้อน 1928 ที่เมืองอัมสเตอร์ดัม
จำนวนนักกีฬา.
ต่อไปนี้เป็นรายชื่อจำนวนผู้เข้าแข่งขันชาวดัตช์ในกีฬาประเภทนี้
ประเทศไนจีเรียในโอลิมปิกฤดูร้อน 2020

ประเทศไนจีเรีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่ประเทศไนจีเรียเปิดตัวในปี 1952 นักกีฬาไนจีเรียได้ปรากฏตัวในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1976 ที่เมืองมอนทรีออล เนื่องจากการคว่ำบาตรของแอฟริกา
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
สาระสำคัญ.
การตัดสิทธิ์นักกีฬาไนจีเรียเป็นจำนวนมาก.
เมื่อวันที่ 28 กรกฎาคม 2021 หน่วยงานความซื่อสัตย์ของกรีฑาประกาศว่าไนจีเรียไม่ปฏิบัติตามข้อกำหนดการตรวจหาสารเสพติดขั้นต่ำตาม "กฎข้อ 15" ซึ่งกำหนดให้นักกีฬา 10 คนต้องตรวจหาสารเสพติดในเลือดและปัสสาวะอย่างน้อย 3 ครั้งโดยไม่ต้องแจ้งล่วงหน้าก่อนการแข่งขัน โดยต้องห่างกันไม่น้อยกว่า 3 สัปดาห์ ดังนั้นนักกีฬาทั้ง 10 คนจึงถูกตัดสิทธิ์ไม่ให้เข้าร่วมการแข่งขัน
การใช้สารกระตุ้น.
เมื่อวันที่ 31 กรกฎาคม 2021 หน่วยงานความซื่อสัตย์ของกรีฑาประกาศว่า เบลสซิ่ง โอคักบาเร่ ถูกระงับชั่วคราวหลังจากตรวจพบสารกระตุ้นฮอร์โมนการเจริญเติบโตของมนุษย์เป็นบวกจากตัวอย่างที่เก็บนอกการแข่งขันเมื่อวันที่ 19 กรกฎาคม 2021
ประเทศเอกวาดอร์ในโอลิมปิกฤดูร้อน 2020

ประเทศเอกวาดอร์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 15 ที่ประเทศเข้าร่วมการแข่งขันโอลิมปิกฤดูร้อน และประสบความสำเร็จมากที่สุดจนถึงปัจจุบัน โดยประเทศนี้คว้าเหรียญรางวัลที่ 3, 4 และ 5 ของประเทศ (และเหรียญทองที่ 2 และ 3 ของประเทศ) เหรียญทอง 2 เหรียญ และเหรียญเงิน 1 เหรียญ ตามลำดับ ในระหว่างการแข่งขัน
ประเทศอียิปต์ในโอลิมปิกฤดูร้อน 2020

ประเทศอียิปต์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่ครั้งแรกในปี 1912 ที่นักกีฬาแคนาดาได้เข้าร่วมแข่งขันในกีฬาโอลิมปิกฤดูร้อนทุกครั้ง ยกเว้นปี 1932 และ 1980 ซึ่งเข้าร่วมการคว่ำบาตรที่นำโดยสหรัฐอเมริกาในปีต่อมา
ประเทศตรินิแดดและโตเบโกในโอลิมปิกฤดูร้อน 2020

ประเทศตรินิแดดและโตเบโก เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 18 ที่ประเทศนี้เข้าร่วมการแข่งขันโอลิมปิกฤดูร้อน แม้ว่าก่อนหน้านี้จะเคยเข้าร่วมการแข่งขันอีก 4 ครั้งในฐานะอาณานิคมของอังกฤษและเป็นส่วนหนึ่งของสหพันธรัฐอินเดียตะวันตกก็ตาม
การแข่งขันโอลิมปิกปี 2020 ถือเป็นความผิดหวังสำหรับตรินิแดดและโตเบโก เนื่องจากเป็นการแข่งขันโอลิมปิกครั้งแรกนับตั้งแต่ปี 1992 ที่ตรินิแดดและโตเบโกไม่สามารถคว้าเหรียญรางวัลใดๆ ได้เลย
ประเทศตูนิเซียในโอลิมปิกฤดูร้อน 2020

ประเทศตูนิเซีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่ครั้งแรกในปี 1960 ที่นักกีฬาตูนิเซียได้เข้าร่วมแข่งขันในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1980 ที่มอสโก เนื่องจากประเทศบางส่วนสนับสนุนการคว่ำบาตรที่นำโดยสหรัฐอเมริกา
ประเทศตุรกีในโอลิมปิกฤดูร้อน 2020

ประเทศตุรกี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับตั้งแต่เปิดตัวอย่างเป็นทางการในประเทศในปี 1908 นักกีฬาตุรกีได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1920 ที่แอนต์เวิร์ป โอลิมปิกฤดูร้อน 1932 ที่ลอสแองเจลิสในช่วงภาวะเศรษฐกิจตกต่ำครั้งใหญ่ทั่วโลก และโอลิมปิกฤดูร้อน 1980 ที่มอสโก เนื่องจากตุรกีสนับสนุนการคว่ำบาตรที่นำโดยสหรัฐอเมริกา
ตุรกีได้เหรียญรางวัลมากที่สุดในประวัติศาสตร์ของตนในการแข่งขันกีฬาโอลิมปิกฤดูร้อน 2016 โดยได้รับ 13 เหรียญ ซึ่งถือว่าประสบความสำเร็จมากที่สุด โดยได้ 2 เหรียญทอง 2 เหรียญเงิน และ 9 เหรียญทองแดง ตามลำดับ
โรงเรียนมัธยมวัดควนวิเศษมูลนิธิ

โรงเรียนมัธยมวัดควนวิเศษมูลนิธิ (อังกฤษ: Mattayomwatkhuanvisesmulanithi School) (มูลนิธิเพื่อการศึกษาโรงเรียนมัธยมวัดควนวิเศษ) เป็นโรงเอกชนในจังหวัดตรัง สังกัดสำนักงานคณะกรรมการส่งเสริมการศึกษาเอกชน เปิดสอนในระดับมัธยมศึกษาตอนต้นและมัธยมศึกษาตอนปลาย มีห้องเรียนระดับมัธยมศึกษาตอนต้น 24 ห้องเรียน ห้องเรียนระดับมัธยมศึกษาตอนปลาย 12 ห้องเรียน มีนักเรียนประมาณ 1,600 คน
ประวัติโรงเรียน.
ตั้งอยู่ ณ บ้านเลขที่ 158 ถนนวิเศษกุล ตำบลทับเที่ยง อำเภอเมืองตรัง จังหวัดตรัง เดิมชื่อโรงเรียนมัธยมวัดควนวิเศษ เป็นโรงเรียนราษฎร์ของวัด ตั้งอยู่ใน วัดควนวิเศษ อำเภอเมืองตรัง จังหวัดตรัง ก่อตั้งเมื่อวันที่ 26 พฤษภาคม 2490 ตรงกับวันจันทร์ ขึ้น 6 ค่ำ เดือน 7 ปีกุน ได้รับอนุญาต จัดตั้งโรงเรียน วันที่ 31 พฤษภาคม พ.ศ 2491 มีนายพงศ์ แสงทอง อดีตครูใหญ่โรงเรียนวิเชียรมาตุ และพระครูพิบูลธรรมสาร เจ้าอาวาสวัดควนวิเศษ ร่วมมือกันจัดตั้ง โดยใช้ใต้ถุนกุฏิพระเป็นห้องเรียนชั่วคราวการสอนเป็นไปด้วยดีมีตั้งแต่ มัธยมศึกษาปีที่ 1 ถึงมัธยมศึกษาปีที่ 3 ต่อมาได้ขยายชั้นเรียนจนถึงมัธยมศึกษาตอนปลาย (มัธยมศึกษาปีที่ 6) โรงเรียนมัธยมวัดควนวิเศษ ได้เพิ่มคำ “มูลนิธิ” ต่อมาเมื่อ พ.ศ. 2514 ยกฐานะเป็นโรงเรียนการกุศลของวัดในพระพุทธศาสนา เมื่อปี พ.ศ. 2534 โดยได้รับการอุดหนุนจากรัฐบาลด้านการเงิน อาคาร สื่อการเรียนการสอน บุคลากร ฯลฯ ทั้งนี้เน้นจัดการศึกษาแบบสงเคราะห์ ให้เรียนฟรีโดยไม่เก็บค่าธรรมเนียมการเรียน
อัตลักษณ์.
ตราประจำโรงเรียน เจดีย์คร่อมโบสถ์บนล้อธรรมจักร
คำขวัญโรงเรียน.
คุณธรรมเด่น เน้นการศึกษา มุ่งประชาธิปไตย สนใจกิจกรรม
ปณิธานโรงเรียน.
เราจะสร้างคนดีให้สังคม
วิสัยทัศน์/พันธกิจ.
บริหารจัดการโดยใช้โรงเรียนเป็นฐาน ให้ล้ำเลิศคุณธรรม นำวิชาการ เด่นงานกิจกรรม สัมพันธ์ชุมชน
ปรัชญาของโรงเรียน.
ปญฺญา โลกฺสมิ ปชฺโชโต : ปัญญาเป็นแสงสว่างในโลก
จุดมุ่งหมายสูงสุดในการจัดการศึกษาของโรงเรียนมัธยมวัดควนวิเศษมูลนิธิที่ใช้เป็นแนวทางกำหนดภาระกิจของโรงเรียน ซึ่งจะเป็นไปตามทิศทางของการจัดการศึกษาแห่งชาติ เป็นการสนองความต้องการของชุมชน และสังคมอย่างต่อเนื่องและ มุ่งเน้นการ สร้างค่านิยมที่ถูกต้องให้เกิดแก่ผู้เรียนพอจะแยกแยกกล่าวตามความหมายได้ดังนี้
สรุป ปัญญา เป็นแสงสว่างในโลก เป็นปรัชญาการศึกษาที่มุ่งเน้นจัดกระบวนการเรียนการสอนให้เป็นไปตามจุดมุ่งหมายการศึกษาแห่งชาติเพื่อให้ผู้เรียนมีสติปัญญาอันเป็นแนวทางในการแก้ไขปัญหาทั้งปวงได้ เปรียบเสมือนการส่องประทีปไปสู่ที่มืด ผลที่ได้รับอันจะเกิดขึ้นคือ ความรู้แจ้งเห็นจริง มองเห็นปัญหา มองเห็นหนทางการแก้ไขมองเห็นข้อยุติความดับสิ้นแห่ง ปัญหาและมองเห็นแนวทาง ในการปฏิบัติเพื่อขจัด ปัญหาทั้งปวงได้ ทำให้ผู้เรียนซึ่งเป็นหนึ่งในสมาชิกของโลกจะดำรงชีวิตอยู่อย่างมีความสุขกับโลกอันเป็นสิ่งแวดล้อมได้อย่างถาวร
ห้องเรียนระดับชั้นมัธยมศึกษาตอนต้น.
โรงเรียนมัธยมวัดควนวิเศษมูลนิธิ เปิดสอนระดับมัธยมศึกษาตอนต้น ระดับชั้นละ 8 ห้องเรียน ดังนี้
1. โครงการพิเศษ สสวท. จำนวน 1 ห้องเรียน
2. ห้องเรียนทั่วไป จำนวน 7 ห้องเรียน
แผนการสอนระดับมัธยมศึกษาตอนปลาย.
โรงเรียนมัธยมวัดควนวิเศษมูลนิธิ เปิดสอนระดับชั้นมัธยมศึกษาตอนปลาย ระดับชั้นละ 4 ห้องเรียน รวมทั้งสิ้น 12 ห้องเรียน ประกอบด้วย 1 โครงการพิเศษ และ 3 แผนการเรียน ได้แก่
ลภัส งามเชวง

ลภัส งามเชวง (เกิด 24 พฤศจิกายน พ.ศ. 2541) ชื่อเล่น เติร์ด เป็นนักร้อง นักแสดง พรีเซ็นเตอร์ นายแบบชาวไทย ในอดีตเติร์ดเคยเป็นศิลปินในสังกัด กามิกาเซ่ และต่อมาได้เป็น 1 ใน 9 ไอดอลจากโปรเจกต์ 9by9 (ไนน์บายนาย) ต่อมาเมื่อโปรเจกต์ 9by9 ได้หมดสัญญาลง เติร์ดก็ได้เข้าเป็นสมาชิกของวง Trinity (ทรินิตี้) เดิมที่มีสมาชิกทั้งหมด 4 คน จากโปรเจกต์ 9by9 ได้แก่ แจ๊คกี้ จักริน, ปอร์เช่ ศิวกร, เจมส์ ธีรดนย์ และ เติร์ด ลภัส ปัจจุบันมีสมาชิกทั้งหมด 3 คน ได้แก่ เติร์ด ปอร์เช่ และ แจ๊คกี้ และเติร์ดได้ตำแหน่งเป็นรองชนะเลิศของกรุ๊ปที่ 2 ในการแข่งขันประกวดร้องเพลงของรายการ The Mask งานวัด ภายใต้หน้ากากดอกไม้ไฟ
ประวัติช่วงต้นและการศึกษา.
เติร์ด ลภัส เกิดเมื่อวันที่ 24 พฤศจิกายน พ.ศ. 2541 ที่ กรุงเทพมหานคร ประเทศไทย เป็นบุตรคนเล็กในบรรดาพี่น้อง 3 คน จบการศึกษาจาก โรงเรียนนานาชาติสาทรใหม่ ปัจจุบันกำลังศึกษาอยู่ที่ คณะนิเทศศาสตร์ จุฬาลงกรณ์มหาวิทยาลัย(อินเตอร์)
อาชีพ.
2556:เริ่มต้นอาชีพ.
ลภัสเป็นคนที่สนใจเรื่องการแสดงมาตั้งแต่เด็ก เขาปรากฏตัวครั้งแรกในละครที่ดัดแปลงมาจากวรรณกรรมระดับโลกอย่าง โรมิโอและจูเลียต โดยรับบทเป็น โรมิโอแต่ต่อมาเขาเลือกที่จะเริ่มต้นอาชีพนักร้อง ใน พ.ศ. 2556 เขาเข้าสังกัด กามิกาเซ่ ค่ายเพลงวัยรุ่นในเครือ อาร์เอส ซึ่งเป็นค่ายเพลงยักษ์ใหญ่ในประเทศไทย เขาเรียนร้องเพลงถึง 2 ปีก่อนจะปล่อยซิงเกิ้ลแรกของตัวเอง
2557-2559:ซิงเกิ้ลเปิดตัวและการร่วมงาน.
ลภัสปล่อยซิงเกิ้ลเปิดตัวของเขา "Reminder (ที่ระทึก)" เมื่อวันที่ 27 สิงหาคม พ.ศ. 2557 และได้ร้องเพลงขอบคุณแฟนเพลงในซิงเกิ้ล "Following (ไปไหนไปกัน)" เมื่อวันที่ 4 ธันวาคม ปีเดียวกัน ซิงเกิ้ลของเขาเพลง "Just One Word (ขอใช้คำว่ารัก)" ได้ปล่อยออกมาเมื่อวันที่ 4 มิถุนายน พ.ศ. 2558 ต่อมาในวันที่ 10 สิงหาคม ปีเดียวกัน เขาได้ปล่อยซิงเกิ้ลเพลง "Hidden Love (แอบรัก)" ที่ร้องร่วมกับ มาร์ค กามิกาเซ่
ต่อมาในเดือนมกราคม พ.ศ. 2559 ช่องยูทูปอย่างเป็นทางการของค่ายกามิกาเซ่อย่าง Welove kamikaze ได้อัปโหลดซิงเกิ้ลที่ 5 ของลภัสอย่าง "Love Warning (เตือนแล้วนะ)" โดยมียอดวิวมากกว่า 188 ล้านวิว นับถึงปี พ.ศ. 2563
2559-2560:อาชีพนักแสดง.
เขาเซ็นสัญญาเป็นหนึ่งในนักแสดงนำในซีรีส์โรแมนติกดราม่าที่ออกอากาศทาง ไลน์ทีวี เรื่อง 21 วันฉันรักนาย ที่ได้ออกอากาศตอนแรกเมื่อวันที่ 23 กุมภาพันธ์ พ.ศ. 2560 โดยลภัสรับบท "เรน" หลังจากนั้นในวันที่ 9 มีนาคม พ.ศ. 2560 เขาได้ปล่อยซิงเกิ้ลเพลง "Stay (อยู่ตรงนี้)"
2560-ปัจจุบัน:ไนน์บายนาย/ทรินิตี้.
ลภัสเป็นศิลปินรุ่นสุดท้ายของค่ายกามิกาเซ่เพราะหลังจากปล่อยซิงเกิ้ลเพลง Stay ได้เพียง 8 เดือนทางค่ายก็ยุบค่ายปิดตัวลงใน วันที่ 1 กันยายน พ.ศ. 2560 ต่อมาลภัสได้เซ็นสัญญาเป็นศิลปินในสังกัด โฟร์โนล็อก และกลายเป็นสมาชิกของ ไนน์บายนาย โปรเจ็กต์พิเศษที่เป็นการจับมือกันระหว่าง นาดาวบางกอก และ โฟร์โนล็อก เมื่อเดือนกุมภาพันธ์ พ.ศ. 2561
ใน พ.ศ. 2561 เขาได้มีโอกาสแสดงละครโทรทัศน์ชื่อดังอย่าง เลือดข้นคนจาง แสดงเป็น "เต๋า" ใน พ.ศ. 2562 เขาเป็นนักแสดงนำฝ่ายชายในละครเรื่อง Great Men Academy สุภาพบุรุษสุดที่เลิฟ รับบท "นิวเคลียร์"
ในปี พ.ศ. 2562 หลังจากโปรเจ็กต์ ไนน์บายนาย สิ้นสุดลง เขาและเพื่อนจากไนน์บายนายอีก 3 คนคือ เจมส์ ธีรดนย์ ศุภพันธุ์ภิญโญ แจ๊คกี้ จักริน กังวานเกียรติชัย และ ปอร์เช่ ศิวกร อดุลสุทธิกุล ได้ฟอร์มวงใหม่ขึ้นมาในนาม TRINITY (ทรินิตี้)
ดับกะฮ์

ดับกะฮ์  คือการเต้นรำพื้นเมืองอย่างหนึ่งของภูมิภาคลิแวนต์ ผู้แสดงเป็นชาวเลบานอน ชาวจอร์แดน ชาวซีเรีย ชาวปาเลสไตน์ และชาวอิรัก ดับกะฮ์ผสมผสานการเต้นเป็นวงกลมเข้ากับการเต้นเป็นแถวหน้ากระดาน และเป็นที่นิยมอย่างแพร่หลายในงานแต่งงานและงานรื่นเริงอื่น ๆ แถวเต้นจะเรียงจากขวาไปซ้าย และผู้นำเต้นของดับกะฮ์จะเป็นผู้นำแถวโดยหันหน้าเข้าหาผู้ชมสลับกับหันหน้าเข้าหาผู้เต้นคนอื่น ๆ
รากศัพท์ของคำ "ดับกะฮ์" ยังไม่เป็นที่ทราบแน่ชัด อย่างไรก็ตาม คำนี้มาจากคำภาษาอาหรับถิ่นลิแวนต์ที่แปลว่า "การกระทืบเท้า" ตามตำนานพื้นบ้านเรื่องหนึ่ง การเต้นรำชนิดนี้เกิดขึ้นจากชาวฟินิเชียในภูมิภาคลิแวนต์ บ้านในภูมิภาคนี้สร้างขึ้นจากหิน ส่วนหลังคาทำจากไม้ ฟาง และดินเหนียว ดินที่จะใช้ทำหลังคาต้องมีความแน่นเป็นเนื้อเดียว จึงต้องมีการย่ำดินด้วยแรงที่สม่ำเสมอเพื่อให้เนื้อดินอัดแน่นเท่ากัน การร่วมแรงร่วมใจเช่นนี้เรียกว่า "ตะอาวูน" ซึ่งเป็นที่มาของคำว่า "อาวะนะฮ์" แปลว่า "ความช่วยเหลือ" สิ่งนี้พัฒนาขึ้นเป็นเพลง "อะลาดะละอูนา"  ซึ่งแปลอย่างคร่าว ๆ ได้ว่า "ไปช่วยกันเถอะ" ดับกะฮ์ประกอบกับเพลงที่มีจังหวะทำให้การลงแรงเป็นไปอย่างสนุกสนานและทำให้ผู้ลงแรงรู้สึกกระฉับกระเฉง
Kun.uz

Kun.uz เป็นเว็บไซต์ข่าวอุซเบกิก่อตั้งโดย Muhrim Azamkhojaev ในเดือนมกราคม 2012 เขาได้รับการเสนอชื่อเข้าชิงสาขา Best Press ในงาน Internet Festival 2012 ที่ประเทศอุซเบกิสถาน
เชิงอรรถ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โกมูเน

โกมูเน (พหูพจน์:) เป็นองค์การปกครองตามกฎหมายของประเทศอิตาลี เทียบได้กับส่วนบริหารเมือง หรือเทศบาล มีหน้าที่ทางทะเบียนพลเรือนทั่วไป อาทิ จดแจ้งเกิดและตาย, ก่อสร้างถนนท้องถิ่น, ออกโฉนด และงานส่วนท้องถิ่นอื่นๆ ผู้บริหารของโกมูเนคือตำแหน่งนายกเทศมนตรี  ฝ่ายนิติบัญญัติคือสภาโกมูเน  ทั้งนายกเทศมนตรีและสมาชิกสภามาจากการเลือกตั้งโดยประชาชน ในปีค.ศ. 2019 ประเทศอิตาลีมีโกมูเนทั้งหมด 7,918 แห่ง
จูราสสิค เวิลด์ ทวงคืนอาณาจักร

จูราสสิค เวิลด์ ทวงคืนอาณาจักร  เป็นภาพยนตร์บันเทิงคดีวิทยาศาสตร์แนวผจญภัยจากประเทศสหรัฐอเมริกา ออกฉายในปี พ.ศ. 2565 กำกับโดยโคลิน เทรวอร์โรว์ เป็นภาคต่อของ "จูราสสิค เวิลด์ อาณาจักรล่มสลาย" (พ.ศ. 2561) และเป็นภาพยนตร์ลำดับที่หกในภาพยนตร์ชุด "จูราสสิค ปาร์ค" เขียนบทโดยเอมิลี คาร์ไมเคิลและโคลิน เทรวอร์โรว์ โดยอิงจากเรื่องที่เขียนโดยเดเรก คอนนอลลีและโคลิน เทรวอร์โรว์ "จูราสสิค เวิลด์ ทวงคืนอาณาจักร" 
นำแสดงโดยคริส แพร็ตต์และไบร์ซ ดัลลาส ฮาวเวิร์ด พร้อมด้วยแซม นีลล์ ลอร่า เดิร์น เจฟฟ์ โกลด์บลัมและบี. ดี. หว่องที่กลับมารับบทอีกครั้งจากภาพยนตร์เรื่องก่อนหน้าในแฟรนไชส์ "จูราสสิค เวิลด์ ทวงคืนอาณาจักร" อำนวยการสร้างโดยแฟรงก์ มาร์แชลและแพทริก คราวลีย์ และมีสตีเวน สปีลเบิร์ก (ผู้กำกับภาพยนตร์ "จูราสสิค พาร์ค กำเนิดใหม่ไดโนเสาร์") มารับหน้าที่ผู้อำนวยการสร้างฝ่ายบริหาร 
การถ่ายทำมีขึ้นในแคนาดาในเดือนกุมภาพันธ์ พ.ศ. 2563 ภาพยนตร์ออกฉายในสหรัฐวันที่ 10 มิถุนายน พ.ศ. 2565 โดยยูนิเวอร์แซลสตูดิโอส์ "จูราสสิค เวิลด์ ทวงคืนอาณาจักร" ทำเงิน 1 พันล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่สองในปี ค.ศ. 2022
ภาคต่อแยกเดี่ยว "จูราสสิค เวิลด์ กำเนิดชีวิตใหม่  เล่าเหตุการณ์ 5 ปีหลังจากภาพยนตร์ มีกำหนดออกฉายในสหรัฐวันที่" 2 กรกฏาคม ค.ศ.2025
ดมีตรี ยาซอฟ

ดมีตรี ตีโมเฟเยวิช ยาซอฟ  เป็นจอมพลแห่งสหภาพโซเวียตคนสุดท้ายที่ได้รับการแต่งตั้ง (วันที่ 28 เมษายน 1990) ก่อนการล่มสลายของสหภาพโซเวียต เขาเป็นจอมพลแห่งสหภาพโซเวียตเพียงคนเดียวที่เกิดในไซบีเรีย เป็นทหารผ่านศึกในมหาสงครามของผู้รักชาติ ยาซอฟเป็นจอมพลโซเวียตคนสุดท้ายที่รอดชีวิต และเป็นจอมพลทหารเพียงคนเดียวที่ไม่ได้รับลำดับเกียรติวีรชนแห่งสหภาพโซเวียต
เรย์ คร็อก

เรย์มอนด์ อัลเบิร์ต คร็อก (5 ตุลาคม ค.ศ. 1902 – 14 มกราคม ค.ศ. 1984) เป็นผู้ประกอบการธุรกิจอาหารจานด่วนชาวอเมริกัน เขาได้เข้าร่วมบริษัทแมคโดนัลด์แคลิฟอร์เนียในปี ค.ศ. 1954 ภายหลังสองพี่น้องแมคโดนัลด์ได้รับสิทธิ์แฟรนไชส์ 6 แห่งจากการดำเนินการในแซนเบอร์นาร์ดีโนในปี ค.ศ. 1940 นี่เป็นเวทีสำหรับการขยายตัวระดับชาติด้วยความช่วยเหลือของคร็อก ท้ายที่สุดก็ได้นำไปสู่แฟรนไชส์ระดับโลก ทำให้แมคโดนัลด์กลายเป็นบริษัทอาหารจานด่วนที่ประสบความสำเร็จมากที่สุดในโลก คร็อกมีชื่ออยู่ในรายการ 100 บุคคลที่สำคัญที่สุดแห่งศตวรรษของไทม์ และได้รับเงินหลายล้านดอลลาร์สหรัฐในช่วงชีวิตของเขา เขาได้เป็นเจ้าของทีมเบสบอลแซนดีเอโกพาเดรสตั้งแต่ปี ค.ศ. 1974 จนถึง ค.ศ. 1984
เอดิธ โทลคีน

เอดิธ แมรี โทลคีน ("สกุลเดิม: " Bratt; 21 มกราคม ค.ศ. 1889 – 29 พฤศจิกายน ค.ศ. 1971) เป็นหญิงชาวอังกฤษ ผู้เป็นภรรยาและมิวส์ของนักเขียนเจ.อาร์.อาร์. โทลคีน และเธอยังเป็นแรงบันดาลใจในตัวละครในนวนิยายของเขาเรื่อง ตำนานแห่งซิลมาริล อย่าง ลูธิเอน และ อาร์เวน
ประวัติ.
ชีวิตช่วงต้น.
เอดิธเกิดที่ กลอสเตอร์ มณฑลกลอสเตอร์เชอร์ เมื่อวันที่ 21 มกราคม ค.ศ. 1889 แม่ของเธอ ฟรานเชส แบรด อายุ 30 ไม่เคยแต่งงาน และเป็นบุตรสาวของช่างทำรองเท้าและรองเท้าบู๊ทในท้องถิ่น 
ฮัมฟรีย์ คาร์เพนเตอร์ รายงานว่า ฟรานเชส แบรต แม่ของเอดิธไม่เคยแต่งงานและไม่มีชื่อพ่อของเอดิธอยู่บนใบสูติบัตรของเธอ แต่ได้มีการบันทึกเอาไว้ว่า ฟรานเชส ยังคงเก็บรูปภาพและชื่อพ่อของเอดิธเอาไว้ไม่ให้คนในตระกูลแบรดรู้ เอดิธจึงเชื่อแบบสนิทใจว่าเธอเป็นบุตรนอกสมรส ขนาดชื่อของตาของเธอแม่ของเธอยังไม่เคยบอกให้รู้ 
ในภายหลังได้มีการค้นคว้าเรื่องตัวตนที่แท้จริงของพ่อของ เอดิธ โทลคีน จึงทำให้ทราบว่าพ่อของเธอคือ ตัวแทนจำหน่ายกระดาษจากเมืองเบอร์มิงแฮมชื่อ อัลเฟรด เฟรเดอริก วอร์ริลโลว์ ซึ่งก่อนหน้านั้นเคยจ้าง ฟรานเชส ให้ทำหน้าที่เป็นคนรับใช้ให้กับลูกสาวของเขา เนลลี วอร์ริลโลว์ เมื่อวอร์ริลโลว์เสียชีวิตในปี ค.ศ. 1891 เขาเสนอชื่อเธอให้ดูแลเขาแต่เพียงผู้เดียว
พลพีร์ สุวรรณฉวี

พลพีร์ สุวรรณฉวี (เกิด 25 พฤศจิกายน พ.ศ. 2525) ชื่อเล่น เต้ย ปัจจุบันดำรงตำแหน่งสมาชิกสภาผู้แทนราษฎรจังหวัดนครราชสีมา สังกัดพรรคภูมิใจไทย อดีตรองเลขาธิการนายกรัฐมนตรีฝ่ายการเมือง (อนุทิน ชาญวีรกูล) อดีตประธานสโมสรฟุตบอลจังหวัดนครราชสีมา
ประวัติ.
นายพลพีร์ สุวรรณฉวี มีชื่อเล่นว่า "เต้ย" เกิดเมื่อวันที่ 25 พฤศจิกายน พ.ศ. 2525 เป็นบุตรของ ว่าที่ร้อยตรี ไพโรจน์ สุวรรณฉวี อดีตรัฐมนตรีช่วยว่าการกระทรวงพาณิชย์ (ในรัฐบาลของ นายบรรหาร ศิลปอาชา) และแกนนำกลุ่มโคราช พรรคเพื่อแผ่นดิน กับ ร้อยตรีหญิง ระนองรักษ์ สุวรรณฉวี อดีตรัฐมนตรีว่าการกระทรวงเทคโนโลยีสารสนเทศและการสื่อสาร (ในรัฐบาลของนายอภิสิทธิ์ เวชชาชีวะ), อดีตรัฐมนตรีช่วยว่าการกระทรวงการคลัง (ในรัฐบาลของ นายสมัคร สุนทรเวช และรัฐบาล นายสมชาย วงศ์สวัสดิ์) และ อดีตนายกองค์การบริหารส่วนจังหวัดนครราชสีมา (พ.ศ. 2555-2563) 
การทำงาน.
นายพลพีร์ สุวรรณฉวี ลงสมัครรับเลือกตั้งสมาชิกสภาผู้แทนราษฎรจังหวัดนครราชสีมา สังกัดพรรคเพื่อแผ่นดิน และได้รับเลือกตั้งเป็นสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ขณะดำรงตำแหน่งได้รับการแต่งตั้งเป็น รองประธานคณะกรรมาธิการ การต่างประเทศ (พ.ศ. 2551-2554) นอกจากนี้ ในปี พ.ศ. 2554 ยังได้ดำรงตำแหน่งผู้ช่วยเลขานุการอนุกรรมาธิการงบประมาณครุภัณฑ์และสิ่งก่อสร้าง และ กรรมาธิการร่าง พ.ร.บ. งบประมาณรายจ่าย ประจำปีงบประมาณ พ.ศ. 2555 
ต่อมาในปี พ.ศ. 2554 ย้ายไปสังกัดพรรคชาติพัฒนาเพื่อแผ่นดิน และได้รับการเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา ระหว่างปี พ.ศ. 2555-2556 ได้ดำรงตำแหน่งผู้ช่วยเลขานุการคณะกรรมาธิการ การต่างประเทศ และ รองประธานคณะกรรมาธิการการกีฬาและการท่องเที่ยว ประจำปีงบประมาณ พ.ศ. 2555 เพื่อพิจารณางบประมาณปี พ.ศ. 2556 
พ.ศ. 2556 นายพลพีร์ สุวรรณฉวี ได้เข้าร่วมงานกับพรรคเพื่อไทย ชนะการเลือกตั้งสมาชิกสภาผู้แทนราษฎรเป็นการทั่วไป แต่ผลการเลือกตั้งทั่วประเทศคราวนั้นถูกให้เป็นโมฆะ 
จนกระทั่งในปี พ.ศ. 2562 นายพลพีร์ สุวรรณฉวี ได้ลงสมัครรับเลือกตั้งในนามพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา ผลการเลือกตั้ง ได้คะแนนมาเป็นอันดับสอง ด้วยคะแนน 34,817 คะแนน รองจากนางทัศนาพร เกษเมธีการุณ พรรคพลังประชารัฐ ที่ได้ 36,473 คะแนน 
เดือนสิงหาคม พ.ศ. 2562 นายพลพีร์ สุวรรณฉวี ได้รับการแต่งตั้งเป็น รองเลขาธิการนายกรัฐมนตรี (ประจำนายอนุทิน ชาญวีรกูล) ในรัฐบาลของ พลเอกประยุทธ์ จันทร์โอชา จนกระทระทั่ง เดือน พฤษภาคม พ.ศ. 2566 
และ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วันที่ 14 พฤษภาคม พ.ศ. 2566 นายพลพีร์ สุวรรณฉวี ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา เขต 9 สังกัดพรรคภูมิใจไทย (สภาผู้แทนราษฎรไทย ชุดที่ 26)
กรมการสารวัตรทหารบก

กรมการสารวัตรทหารบก (อักษรย่อ: สห.ทบ.) เป็นส่วนราชการกองทัพบกไทย ซึ่งมีหน้าที่ในการรักษาความปลอดภัย โดยมีเจ้ากรมการสารวัตรทหารบกคนปัจจุบันคือ พลตรีสันติพงษ์ มั่นคงดี
ประวัติ.
ในปี พ.ศ. 2440 พระเจ้าลูกยาเธอ พระองค์เจ้าจิรประวัติวรเดช ซึ่งสำเร็จการศึกษาวิชาการทหารแผนปัจจุบันจากทวีปยุโรป และเสด็จกลับมารับราชการที่กระทรวงกลาโหม โดยได้ปรับปรุงกิจการทหารตามแบบต่างประเทศ และปรับเปลี่ยนการบอกคำสั่งจากภาษาต่างประเทศมาเป็นภาษาไทย กระทั่งมีการแต่งตั้งให้ผู้ดำรงตำแหน่งสารวัตรใหญ่เป็นผู้ควบคุมเพื่อดูแลระเบียบวินัยของทหารเมื่อวันที่ 27 มีนาคม พ.ศ. 2450 ทางกองทัพบกไทยจึงอนุมัติให้วันที่ 27 มีนาคม เป็นวันทหารสารวัตร เพื่อเป็นกำลังใจแก่ข้าราชการเหล่าทหารสารวัตร
นับจากนั้น ได้มีการปรับปรุงกิจการมาโดยตลอดจนถึง พ.ศ. 2476 ที่จัดให้ทุกมณฑลทหารบกมีสารวัตรทหาร โดยประดับปลอกแขนสีแดงที่ด้านขวา กระทั่งได้รับสมญาในฐานะพวกทหารแขนแดง
ต่อมา ในปี พ.ศ. 2484 ได้เกิดสงครามมหาเอเชียบูรพาช่วงสงครามโลกครั้งที่สอง จึงได้มีการจัดตั้งหน่วยสารวัตรผสม ทั้งทหารบก, ทหารเรือ, ทหารอากาศ และตำรวจ เพื่อระงับเหตุการณ์ทั่วไปในจังหวัดพระนครและจังหวัดธนบุรี
ในภายหลัง สมเด็จพระเจ้าอยู่หัวภูมิพลอดุลยเดชทรงลงพระปรมาภิไธยจัดตั้งกรมการสารวัตรทหารบกเมื่อวันที่ 30 กรกฎาคม พ.ศ. 2495 ด้วยเหตุนี้ ทางทหารสารวัตรจึงถือวันดังกล่าวเป็นวันสถาปนากรมการสารวัตรทหารบกสืบมา
การสังคม.
เดือนสิงหาคม พ.ศ. 2561 กรมการสารวัตรทหารบก ได้รับการสนับสนุนด้านทุนการศึกษาแก่ทายาท จากกลุ่มบริษัทคิง เพาเวอร์ จำนวนสองแสนบาท เนื่องในวันสถาปนากรม
ช่วงเดือนพฤษภาคม ถึงเดือนสิงหาคม พ.ศ. 2562 กรมการสารวัตรทหารบก ได้ร่วมกับกรมข่าวทหารบก และสมาคมกีฬาฟุตบอลแห่งประเทศไทย ในพระบรมราชูปถัมภ์ จัดการแข่งฟุตบอลอาวุโส ครั้งที่ 1 ชิงถ้วยพลเอก เฉลิมชัย สิทธิสาท อดีตผู้บัญชาการทหารบก ซึ่งมี 16 ทีมเข้าร่วมการแข่ง
กิจกรรมเพื่อสังคม.
เดือนกรกฎาคม พ.ศ. 2562 ทางสมาคมสารวัตรทหารบก กรมการสารวัตรทหารบก ได้จัดกิจกรรมการบริจาคโลหิต เพื่อถวายเป็นพระราชกุศลแด่พระบาทสมเด็จพระวชิรเกล้าเจ้าอยู่หัว โดยมีเจ้ากรมสารวัตรทหารบก และกำลังพลร่วมบริจาคทั้งสิ้น 160 นาย
เหตุการณ์ชิงตัวประกันในเทอร์มินอล 21 โคราช.
เมื่อวันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา ซึ่งเหล่าสารวัตรของทหาร (สห.) ของกองพันทหารสารวัตรที่ 21 มณฑลทหารบกที่ 21 (พัน.สห.21 มทบ.21) ได้เข้าช่วยเหลือประชาชนในพื้นที่เป็นกลุ่มแรก นับเป็นกลุ่มแรกที่ช่วยลำเลียงประชาชนตั้งแต่เริ่มสถานการณ์ โดยมีตำรวจหน่วยปฏิบัติการพิเศษ (นปพ.) เข้าร่วม จนถึงเช้าวันต่อมา
สิ่งสืบทอด.
กรมการสารวัตรทหารบกได้จัดให้มีการแลกเปลี่ยนความรู้จากวิทยากรผู้ทรงคุณวุฒิทั้งในและนอกองค์กร อาทิ เดือนมกราคม พ.ศ. 2556 มีข้าราชการทหารชั้นประทวน สังกัดกรมการสารวัตรทหารบก เข้ารับการบรรยายด้านการฝึกอาชีพเพื่อการฟื้นฟูสมรรถภาพผู้ต้องขังคดียาเสพติด และแนวทางการพัฒนาเรือนจำ จากผู้บัญชาการเรือนจำกลางคลองไผ่
ส่วนเดือนกรกฎาคม พ.ศ. 2562 โรงเรียนสารวัตรทหารบก กรมการสารวัตรทหารบก ได้รับเชิญให้เป็นวิทยากรบรรยายหัวข้อ "การพัฒนาทักษะภาวะการเป็นผู้นำ" ให้แก่เจ้าหน้าที่รักษาความปลอดภัยระดับปกครอง ที่องค์การสงเคราะห์ทหารผ่านศึก และเดือนสิงหาคมของปีเดียวกัน มีบุคคลากรจากกรมสารวัตรทหารบก 20 นาย เข้าร่วมงานบรรยาย เพื่อพัฒนาศักยภาพในระบบการข่าว เกี่ยวกับการป้องกันและปราบปรามยาเสพติด
สวยซามูไร

สวยซามูไร (aka Vanquisher;) ภาพยนตร์แนว ไซไฟ/โลดโผน. จากการกำกับของ มานพ อุดมเดช และนำแสดงโดย โสภิตา ศรีบาลชื่น. ภาพยนตร์ออกฉายเมื่อวันที่ 5 พฤศจิกายน พ.ศ. 2552.
เรื่องราวของสายลับสาวสวยของหน่วย ซีไอเอ อย่าง กุนจา ที่เพิ่งเสร็จสิ้นภารกิจแทรกซึมในภาคใต้ของประเทศไทยกลับได้ล่วงรู้ความจริงว่าเธอตกเป็นเป้าหมายในการลอบสังหารโดยหน่วยงานของเธอเอง เธอถูกบีบให้ต้องสู้กับสายลับคนอื่น แต่เธอรอดชีวิต และหลังจากนั้นอีก 2 ปีต่อมาเธอกลับมาปรากฏตัวอีกครั้งในกรุงเทพมหานครเพื่อเผชิญหน้ากับศัตรูเก่าของเธอ รวมถึงหยุดยั้งแผนวินาศกรรมระเบิดเมือง เธอรอดชีวิตและตัดสินใจปิดบัญชีแค้น
นักแสดง.
เดิมภาพยนตร์เรื่องนี้วางตัวนางเอกไว้ทั้งหมด 4 คน แต่ในเวลาต่อมา เสี่ยเจียง สมศักดิ์ เตชะรัตนประเสริฐ ประธานของสหมงคลฟิล์มได้ออกคำสั่งให้ตัดฉากที่มี เอมี่ โชติรส สุริยวงศ์ ร่วมแสดงในภาพยนตร์เรื่องนี้ภายหลังจากที่ เอมี่ โชติรส แต่งตัวไม่เหมาะสมในงาน รางวัลภาพยนตร์แห่งชาติ สุพรรณหงส์ เมื่อปี พ.ศ. 2550